Държавен вестник, бр. 96, 2009 г., стр. 63

БРОЙ  96	
Д Ъ Р Ж А В Е Н  В Е С Т Н И К 	
СТР.  63  
(3) Не се разрешава полагане на покрития, 
изпълнени от продукти с класове по реакция 
на огън В, С, D, E и F, върху стени и тавани 
по пътищата за евакуация, в помещения за по-
вече от 100 човека и по подовете на стълбища.
(4) За коридори, фоайета и помещения за 
повече от 100 човека се разрешава полагане 
на подови покрития, изпълнени от продукти с 
класове по реакция на огън В и С.
Чл. 330. (1) За фасади на строежи от І и 
ІІ група се разрешава използването на топ-
лоизолационни продукти с класове В, С и D, 
разделени посредством негорими ивици на 
площи до 80 m2 и с най-външен слой от клас 
по реакция на огън не по-нисък от А2.
(2) За фасади на строежи от ІІІ и ІV група се 
разрешава използването на топлоизолационни 
продукти с класове В и С, разделени посред-
ством негорими ивици на площи до 30 m2 и с 
най-външен слой от клас по реакция на огън А1.
(3) Негоримите ивици се изпълняват с широ-
чина най-малко 0,20 m и от топлоизолационни 
продукти от клас А1.
(4) Строежите се защитават срещу външно 
разпространение на горенето при пожар по 
фасадата по един от начините, показани на 
фиг. 10, а именно:
1. посредством приобщена с междуетажната 
конструкция негорима ивица с височина най-
малко 0,9 m и с огнеустойчивост най-малко 
EI 30;
2. посредством ивица с характеристиките на 
междуетажната конструкция, излизаща извън 
фасадата на разстояние най-малко 1,5 m;
3. чрез комбинация от начините по т. 1 и 
2 (чрез тераса).
(5) При проектиране на остъклени площи 
по цялата височина на фасадата се предвижда 
една от следните защити:
1. двойна фасада тип „А“ (фиг. 11 и табл. 36);
2. двойна фасада тип „Б“ (фиг. 12 и табл. 37).
Чл. 331. За стълбищни клетки на строежи с 
височина над 28 m не се разрешава проектиране 
на отвори на сметопроводи и на помещения в 
тях с изключение на случаите, когато в сгра-
дата са предвидени най-малко две защитени 
зони (с независими пътища за евакуация) и 
преходи между тях.
Чл. 332. (1) Вертикалните комуникационни 
канали (шахти) се проектират при спазване на 
най-малко едно от следните изисквания:
1. за технически инсталации и електрическо 
оборудване – уплътняване на  отворите във 
всяка етажна плоча с продукти от клас А с 
огнеустойчивост EI 60 или защита на ревизи-
онните отвори към шахтите с врати (капаци) с 
огнеустойчивост EI 30 и стени съгласно табл. 3;
2. за технологични шахти в строежи от 
клас Ф.5 – уплътняване на отворите във всяка 
междуетажна конструкция с продукт от клас А 
с огнеустойчивост EI 60 или защита на ревизи-
онните отвори към шахтите с огнеустойчивост 
EI 30 и стени съгласно табл. 3;
3. димоотводи за отоплителни тела, канали 
на кухни и др.п. се проектират от продукти от 
клас А с оглед предотвратяване проникването 
на дим в помещенията на по-ниските етажи.
(2) Водоснабдителните и канализационните 
инсталации за сгради от І и ІІ група се изпъл-
няват от строителни продукти с класове В и 
С, при условие че са разположени в обосо-
бени отделни части и помещения без горимо 
натоварване.
(3) Водоснабдителните и канализационните 
инсталации за сгради от ІІІ и ІV група се из-
пълняват от продукти с клас А.
Чл. 333. За строежи с височина над 28 m 
се проектират следните пожароизвестителни 
системи:
1. автоматични системи, включително с 
ръчни бутони за поетажно известяване – за 
строежи от всички класове на функционална 
пожарна опасност с изключение на подкласове 
Ф1.3 и Ф1.4;
2. автоматични системи, включително с 
ръчни бутони за поетажно известяване – за 
строежи от подкласове Ф1.3 и Ф1.4 от III и 
ІV група и за строежи от подкласове Ф1.3 и 
Ф1.4 от ІІ, ІІІ и ІV група с вътрешно стълбище.
Чл. 334. Автоматична пожарогасителна ин-
сталация се проектира за всички помещения 
(с изключение на санитарно-хигиенните поме-
щения, вентилационните и хладилните камери, 
бойлерните помещения и др.) за строежи с 
височина над 28 m, както следва: 
1. строежи от клас на функционална пожарна 
опасност Ф5 от всички групи;
2. строежи от класове Ф1, Ф2, Ф3 и Ф4 от 
ІІ, ІІІ и ІV група;
3. жилищни сгради от ІV група в съответствие 
с категоризацията на строежите с височина 
над 28 m;
4. гаражи и паркинги за над 50 автомобила 
в рамките на един пожарен сектор в сутерените 
на строежи с височина над 28 m;
5. строежи от всички класове и групи с ат-
риум, приобщаващ повече от две етажни нива.
Чл. 335. За осигуряване на достъп до строежи 
с височина над 28 m (с пожарни автомеханични 
стълби или подемници) най-малко от едната 
страна на строежа се предвиждат обходен път 
с широчина най-малко 3,5 m и площадка с 
размери най-малко 12,5 на 15,0 m, която се 
сигнализира. Не се допуска разстоянието меж-
ду ниската (откъм страната на площадката) и 
високата част на строежа да е повече от 5 m.